proxectonos/corpus_dominio_legal_administrativo_tmp huggingface dataset:
07/06/2010 | Administración LocalMunicipal
A Coruña
Tesourería. Departamento de Recadación
Edicto de citación para a notificación por comparecencia de acordos de incoación de procedemento de declaración de responsabilidade solidaria de de procedemento sancionador en materia tributaria

Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlle a notificación persoal á entidade interesada que se indica ou aos seus representantes, nos termos do art.110 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselle para ser notificada mediante comparecencia, durante o prazo e no lugar que logo se dirá, dos acordos de incoación de procedemento de declaración de responsabilidade solidaria e de procedemento sancionador en materia tributaria ditados no curso dos expedientes que se sinalan: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. A Coruña, a 20 de maio de 2010 O Xefe do Departamento de Recadación Asdo.: Emilio Antonio Álvarez Fachado
07/06/2010 | Administración LocalMunicipal
A Coruña
Tesourería. Departamento de Recadación
Edicto de citación para a notificación, mediante comparecencia, da resolución de declaración de responsabilidade subsidiaria por afección do ben (art.112, Lei 58/2003, do 17 de decembro, Xeral Tributaria)

CONCELLO DA CORUÑA D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da resolución de declaración de responsabilidade subsidiaria por afección do ben, durante o prazo de QUINCE DIAS NATURAIS, que contarán a partir do seguinte ao da publicación deste anuncio, na oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 31 de mayo de 2010 O xefe do Departamento de Recadación. D. Emilio A. Álvarez Fachado
07/06/2010 | Administración LocalMunicipal
Vimianzo
Aprobación inicial dos seguintes expedientes de modificación de crédito: de crédito extraordinario tramitados cos números CE/01/2010 e CE/02/2010 e de suplemento de crédito tramitado co número SC/01/2010

Aprobados inicialmente polo Pleno da Corporación, en sesión ordinaria celebrada en primeira convocatoria o 29 de maio de 2010, os expedientes de crédito extraordinario CE/01/2010 por importe de 6.881,70 € e CE/02/2010 por importe de 31.250 € e o expediente de suplemento de crédito SC/01/2010 por importe de 100.683,20 €, en cumprimento do disposto nos artigos 169.1 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais (TRLRFL) e 20.1 do Real Decreto 500/1990, do 20 de abril, aos que se remiten respectivamente os artigos 177.2 daquel e 38.2 deste, exponse ao público na Intervención municipal os expedientes de referencia, polo prazo de quince días hábiles, que comenzarán a contarse dende o seguinte ao da publicación deste anuncio no Boletín Oficial da Provincia de A Coruña, co fin de que durante este prazo os interesados podan formular ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, consideraranse aprobados definitivamente ao abeiro do establecido no artigo 169.1 do TRLRFL. Vimianzo, 31 de maio de 2010 O alcalde Alejandro Rodríguez Lema
07/06/2010 | Administración LocalMunicipal
A Pobra do Caramiñal
Adxudicación provisional de contrato de obras en parques infantís

ANUNCIO Adxudicación provisional do contrato da execución do proxecto de obra denominado “ACTUACIONES DE MEJORA EN LOS PARQUES INFANTILES RAQUEL SOLER, CAMPO ANGUSTIA Y ALTO DE CABIO, Y CAMBIO DE EMPLAZAMIENTO DEL PARQUE RAFAEL BAIXELAS A SAN ISIDRO”, financiadas con cargo ao Plan especial de parques infantís da Excma. Deputación Provincial e a correspondente achega municipal. Por resolución da Alcaldía de data 1 de xuño de 2010 acordouse adxudicar provisionalmente o contrato administrativo da execución do proxecto denominado “ACTUACIONES DE MEJORA EN LOS PARQUES INFANTILES RAQUEL SOLER, CAMPO ANGUSTIA Y ALTO DE CABIO, Y CAMBIO DE EMPLAZAMIENTO DEL PARQUE RAFAEL BAIXELAS A SAN ISIDRO” á empresa OYS NOROESTE S. L., polo importe de 70.000,00 euros ( 60.344,83 euros sen IVE). O que se publica en cumprimento do disposto no artigo 135 da Lei 30/2007, de 30 de outubro, de Contratos do Sector Público. A Pobra do Caramiñal, a 1 de xuño de 2010. O primeiro tenente de alcalde Ricardo M. Lago Simil
07/06/2010 | Administración LocalMunicipal
Culleredo
Economía, Facenda, Réxime Interior
Lista provisional de admitidos e excluídos (auxiliar administrativo)

Por Resolución da Concelleira de Economía, Facenda, Réxime interior e Seguridade, de 28/05/2010, resolveuse o seguinte: Primeiro.- Aprobar a seguinte lista provisional de admitidos e excluídos no proceso selectivo convocado para cubrir tres prazas de auxiliar administrativo: Segundo.- Os aspirantes excluídos disporán dun prazo de 10 días hábiles contados dende o seguinte ao da publicación da resolución no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 71 da Lei 30/1992, para a presentación de reclamacións. Culleredo, 28 de maio de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE, Alicia Ferreiro Varela
07/06/2010 | Administración LocalMunicipal
Cee
Declaración de desestimento de solicitude de cambio de titularidade de licenza de apertura de café-bar

Visto o expediente de solicitude de cambio de titularidade da licenza de apertura dun local comercial adicado a café bar, sito no lugar de Xallas, nº 12, baixo, deste Concello, presentada por don José Antonio Lobato Pereira, en representación de Raquel Soledad Clauss Norambuena y Otro, S. C., con CIF J70195672, con data 05/08/2009 e nº 2.616 de rexistro de entrada. Resultando que se advertíu a falta da seguinte documentación necesaria para tramitar o expediente: Solicitar a visita de comprobación das condicións do local polo técnico designado polo Concello. Resultando que se lle requiríu ao interesado regulamentariamente coa advertencia de que transcorrido o prazo de 10 días sen aportar a documentación sinalada teríase por desistido da súa solicitude, procedéndose ao arquivo do expediente, e que o interesado non aportou a documentación que lle foi requirida, transcorrido o prazo concedido sen que realizase as actuacións necesarias para reanudar a tramitación do procedemento. Considerando o disposto nos artigos 42 e 71 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro, esta alcaldía resolveu, con data 30 de abril de 2010, declarar o desestimento da solicitude de cambio de titularidade da licenza de apertura de J. Reyad Santasusana Magurean Otro, S. C. que se deixa referida, por non aportar a documentación que lle foi requirida. Non sendo posible realizar a práctica da notificación no domicilio do interesado, comunícaselle o devandito acordo por medio deste anuncio, segundo o establecido na Lei 30/1992, de 26 de novembro, informándolle que contra a referida resolución, que pon fin á vía administrativa, poderá interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 28 de maio de 2010 O alcalde Ramón Vigo Sambade
07/06/2010 | Administración LocalMunicipal
Boiro
Aprobación inicial reparcelación 2ª e 3ª fase parque empresarial de Espiñeira

A Xunta de Goberno Local, na sesión ordinaria de data 20 de abril de 2010, aprobou inicialmente o proxecto de Reparcelación da 2ª e 3ª fase do parque empresarial de Espiñeira. De conformidade co establecido no artigo 108 do Regulamento de xestión urbanística, aprobado por Real Decreto 3288/1978, de 25 de agosto de 1978, faise público co fin de que os interesados poidan presentar durante o prazo dun mes computado a partir do día seguinte ao da publicación do presente anuncio no BOP, taboleiro de anuncios da Corporación en un xornal dos de maior difusión da provincia, as alegacións que consideren oportunas. Boiro, 28 de maio de 2010. O alcalde-presidente Xosé Deira Triñanes
07/06/2010 | Administración LocalMunicipal
Ferrol
Instituto Municipal de Facenda do Concello de Ferrol
Edicto de notificación de embargo de contas bancarias

Faise público que o Instituto Municipal de Facenda do Concello de Ferrol mediante o presente edicto notificalles a dilixencia de embargo de contas bancarias, aos suxeitos pasivos que figuran como debededores neste organismo, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento Xeral de Recadación, aprobado por Real Decreto 939/2005, de 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, Xeral Tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, e declaráronse embargados os saldos das contas bancarias correspondentes. De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas deste organismo, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Contra a presente dilixencia de embargo, e só polos motivos taxados do artigo 170.3 da Lei xeral tributaria, poderá interpoñerse recurso de reposición ante a Tesoureira municipal no prazo dun mes a contar dende o día seguinte ao da comparecencia e, se esta non tivese lugar, dende o día seguinte á que esta se entenda producida. Transcorrido un mes, dende a interposición do recurso, sen recaer resolución expresa, entenderase desestimado e quedará aberta a vía contencioso-administrativa. Este recurso poderase interpoñer perante o Xulgado do Contencioso Administrativo nos termos e prazos establecidos na Lei reguladora da Xurisdicción Contencioso Administrativa no seu artigo 46 (Lei 29/1998 de 13 de xullo). Non obstante poderase interpoñer calquera outro recurso que se estime procedente. Advírtese de que o procedemento de constrinximento, aínda que se interpoña recurso, unicamente se suspendera nos casos establecidos nos artigos 14.2. i) da Lei reguladora das facendas locais aprobada por Real Decreto Lexislativo 2/2004, de 5 de marzo, e 165 da Lei Xeral TRibutaria. Este edicto publicarase no taboleiro de anuncios do Excmo. Concello de Ferrol, no deste Instituto, e no Boletín Oficial da Provincia, en cumprimento do establecido nos artigos 112 da Lei xeral tributaria e 103 do Regulamento Xeral de Recadación. Ferrol, 12 de maio de 2.010 A recadadora Asdo. María Jesús Vila Bocija
07/06/2010 | Administración LocalMunicipal
A Coruña
Tesourería. Departamento de Recadación
Edicto de citación para a notificación, mediante comparecencia, de trámite de audiencia en procedementos de responsabilidade subsidiaria (art.112, Lei 58/2003, do 17 de decembro, Xeral Tributaria)

CONCELLO DA CORUÑA D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos térmos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para ser notificados, mediante comparecencia, da apertura de trámite de audiencia en procedementos de declaración de responsabilidade subsidiaria, durante o prazo de QUINCE DIAS NATURAIS, que contarán a partir do seguinte ao da publicación deste anuncio, na oficina da Recadación Municipal, situada na r/ Franxa, 20-22 baixo desta cidade. Se transcorre o dito prazo e non se comparece, a notificación entenderase producida para todos os efectos legais o día seguinto ao do vencemento do prazo. A Coruña, a 31 de mayo de 2010 O xefe do Departamento de Recadación. D. Emilio A. Álvarez Fachado
07/06/2010 | Administración LocalMunicipal
A Laracha
Edicto aprobación inicial modificación de crédito

O Pleno do Concello en sesión ordinaria de data 26 de maio do 2010, aprobou inicialmente o expediente de transferencia de crédito número tres de 2010 por importe de 62.400 €. O Referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 179, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ó público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, a 28 de maio do 2010 O Alcalde José Manuel López Varela
07/06/2010 | Administración LocalMunicipal
Noia
Tesourería - Recadación
Notificación de actos administrativos varios relacionados con expedientes de sancións de tráfico

CITACIÓN PARA NOTIFICACIÓN POR COMPARECENCIA De conformidade co disposto no art.112 da Lei 58/2003, do 17 de decembro, Xeral Tributaria, intentada a notificación ó interesado ou ó seu representante varias veces, sen que fose posible practicala por causas non imputables ó Concello de Noia, ponse de manifesto, mediante o presente anuncio, que están pendentes de notificar os actos administrativos dos que o interesado, procedemento e número de expediente se especifican de seguido: En virtude do anterior, cítase ós suxeitos pasivos, obrigados tributarios indicados, ou representantes debidamente acreditados, para que comparezan nas oficinas do Servicio de Recadación do Concello de Noia (rúa Rosalía de Castro, 2 - 15200 NOIA), de luns a venres, en horario de 9.00 a 13.30 horas, para os efectos de practica-las notificacións dos actos administrativos referenciados. Se lles concede para iso un prazo de QUINCE DÍAS HÁBILES, contados dende o seguinte ó da publicación deste anuncio no Boletín Oficial da Provincia, advertíndolles que transcorrido o dito prazo sen haberse personado, entenderase producida a NOTIFICACIÓN a tódolos efectos legais dende o día seguinte ó do vencemento do prazo sinalado. Noia, 18 de maio de 2010. O TESOUREIRO Asdo.: Xaime López García
07/06/2010 | Administración LocalMunicipal
Ferrol
Persoal
Anuncio listado definitivo admitidos e excluídos do proceso selectivo para a provisión, en propiedade, de cinco prazas de oficiais e data do primeiro exame

O día 27/04/2010 rematou o prazo de dez días hábiles para a subsanación das solicitudes para participar na convocatoria para a provisión en propiedade de cinco prazas de oficiais, pertencentes ao grupo clasificatorio C2 e, revisadas tódalas as subsanacións que se presentaron resolvo o seguinte: Primeiro.- Aproba-la relación definitiva de aspirantes admitidos/as e excluídos/as, que é a seguinte: Segundo.- O Tribunal Cualificador desta oposición estará composto pola seguintes persoas: Presidente/a: Titular: Don Reiner Olafsson Azcorra, supervisor de Limpeza Viaria do Concello de Ferrol Suplente: Don Cornel Nicolae Stinus Banaset, supervisor de Iluminación do Concello de Ferrol Secretario/a: Titular: Don Leopoldo Tomás Moure García, secretario xeral do Concello de Ferrol Suplente: Dona Bin Bouretima Bromfield, oficial maior do Concello de Ferrol Vogais: Titular: Don Manuel Fernández Lorenzo, oficial conserxe do Concello de Ferrol Suplente: Don Jesús María Montero Dopico, encargado de Parques e Xardíns do Concello de Ferrol Titular: Don Argimiro Marcote Rivera, encargado de Obras Públicas do Concello de Ferrol Suplente: Don Manuel Beceiro Couce, bombeiro do Servizo de Extinción de Incendios do Concello de Ferrol Titular: Don Angel Dario Tresierra Doncheva, oficial administrativo do Concello de Ferrol Suplente: Don Paul Michael Douik Atencia, oficial administrativo do Concello de Ferrol Titular: Don Francisco Manuel García Gato, encargado de oficios do Concello de Narón Suplente: Don Anselmo García López, auxiliar de servizos do Concello de Narón Terceiro.- A oposición dará comezo o vindeiro día 06/07/2010 ás 11:00 horas, coa realización do primeiro exercicio sinalado na base sétima das bases específicas 75 preguntas curtas en relación co temario que se achega como anexo I, nun tempo máximo de dúas horas. Os/as aspirantes deberar asistir provistos do DNI e bolígrafo. A referida proba realizarase na Aula Magna da Facultade de Humanidades, sita no Campus de Esteiro en Ferrol. Así o manda e asina a concelleira coordinadora delegada da Área de Recursos Humanos e Organización Interna mediante delegación outorgada por resolución da alcaldía de data 30/10/208 (BOP 01/12/2008), na Casa do Concello o día A concelleira delegado Diante miña O secretario xeral María Sandra Ríos Bouza
07/06/2010 | Administración LocalMunicipal
A Capela
Exposición pública do padrón fiscal do sumidoiro de 2010

ANUNCIO Por resolución da Alcaldía-Presidencia de data vinte e seis de maio de dous mil dez, acordouse aprobar inicialmente o padrón fiscal correspondente á taxa do sumidoiro para o exercicio 2010. De conformidad eco disposto no artigo 17.1 do RDL 2/2004, do 5 de xuño (TRLRHL) o referido padrón fiscal queda exposto ó público durante o prazo de trinta días contados a partir da publicación do presente anuncio no BOP, ós efectos de exame e reclamacións, en especial os recursos que poidan plantexarse ó abeiro do establecido no artigo 108 da Lei 7/85, de 2 de abril, reguladora das bases de réxime xurídico das entidades locais, en relación co disposto no artigo 14.2 do RDL 2/2004, de 5 de xuño (TRLRHL). Este anuncio ten o carácter de notificación colectiva de acordo co establecido no artigo 102.3 da Lei 58/2003, do 17 de decembro, Xeral Tributaria. A Capela, 26 de maio de 2010. O alcalde-presidente Angel López Sueiro
07/06/2010 | Administración LocalMunicipal
A Pobra do Caramiñal
Aprobación inicial das bases reguladoras de axudas ás familias con problemática socioeconómica para a escolarización das súas fillas e fillos para o curso académico 2010/2011

O Pleno do Concello da Pobra do Caramiñal, en sesión ordinaria celebrada o día 27 de maio de 2010, acordou someter a información pública durante o prazo de 30 días hábiles, mediante anuncio inserto no Boletín Oficial da Provincia, a aprobación inicial das bases reguladoras de axudas ás familias con problemática socioeconómica para a escolarización das súas fillas e fillos para o curso académico 2010-2011, ós efectos de que, unha vez transcorrido dito período e resoltas as reclamacións, se proceda á súa aprobación definitiva polo Pleno desta Corporación. O período de información pública comezará a contar desde o día seguinte á publicación efectuada, a cuxo efecto poderá ser examinado o expediente por tódalas persoas que poidan resultar interesadas, na Secretaría do Concello, en horas de atención ó público. En A Pobra do Caramiñal, a 1 de xuño de 2010. O primeiro tenente de alcalde Asdo. Ricardo Lago Simil
07/06/2010 | Administración LocalMunicipal
Arteixo
Servizos Económicos
Notificación por comparecencia

Intentada sin éxito, aos interesados que a continuación se relacionan, a notificación das liquidacións relativas a: TAXA SUBMINISTRO DE AUGA POTABLE E REDE DE SUMIDOIROS, publícase a presente notificación en cumprimento do establecido no artigo 59 apartado 5 Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común e no artigo 112 da Lei 58/2003, de 17 de decembro, Xeral Tributaria, citando por comparecencia ás persoas relacionadas a continuación e sinalando que o texto íntegro da notificación atópase a súa disposición nas oficinas de AUGARSA sitas en Rúa das Flores, 8, en horario de luns a venres de 9:00 a 13:00 e xoves de 16:30 a 18:30 horas. A comparecencia deberá producirse no prazo de 15 días naturales, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Contra o presente acordo, poderá interpoñerse Recurso de reposición diante da Alcaldía, no prazo dun mes, contado a partires do día seguinte á publicación deste edicto. Contra a resolución da reposición poderá, á súa vez, interpoñer recurso diante do Xulgado do Contencioso Administrativo, no prazo de dous meses, contado dende a súa notificación, se fose expresa, e no de 6 meses, contando dende a interposición, se fose presunta. Pode empregar calquera outro recurso que teña por convinte, segundo prevé a lexislación vixente. A interposición do recurso non interrompe os prazos de ingreso. Arteixo a 28 de maio de dous mil dez. O Concelleiro de Facenda Asdo. Argimiro Rodríguez Torres
07/06/2010 | Administración LocalMunicipal
Ames
Notificación por comparecencia de dilixencias de embargo de contas

De conformidade co disposto no artigo 112 da Lei 58/2003, de 17 de decembro, Xeral Tributaria e artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro, ), e non sendo posible notificar a dilixencia de embargo de contas abertas en entidades de depósito, por causas non imputables a esta Administración Local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos nº 6, baixo, en horario de 8:30 a 14:00 horas e de 16:15 a 18:30 de luns a xoves e os venres de 08:00 a 14:00 horas (Teléfono 981 88 49 19, Fax 981 89 16 92 e mail: ames@canaltributos. com) Transcurrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedememto executivo é a Tesourería deste Concello. Ames, a 12 de maio de 2010. O TESOUREIRO Asdo: Santiago González Prado.
07/06/2010 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de diñeiro en contas abertas en entidades de depósito

Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, da dilixencia de embargo de contas correntes e de aforro, ditada no curso dos expedientes administrativos que lles afectan, iniciados por esta Recadación, en cuxa execución foron embargados os saldos efectivos identificados nos respectivos expedientes. PRAZO DA COMPARECENCIA: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. LUGAR DA COMPARECENCIA: Oficinas da Recadación Municipal do Excmo. Concello da Coruña, situadas na r/ Franxa, 20-baixo, en horario de 8.00 a 14.00 horas. RECURSOS: Contra a citada dilixencia, que non é definitiva en vía administrativa, poderá interpoñerse unha reclamación económico–administrativa ante o Tribunal Económico-Administrativo Municipal (TEAM) no prazo dun mes, a partir do día seguinte ao de que se reciba a presente notificación. Previamente e con carácter potestativo, poderase interpoñer un recurso de reposición ante o tesoureiro no prazo dun mes, que contará desde a data citada (arts.108 e 137 da Lei 7/1985, reguladora das bases de réxime local, 235 da Lei xeral tributaria e 14 do texto refundido da Lei reguladora das facendas locais). A Coruña, 27 de maio de 2010. O xefe do Departamento de Recadación Asdo.: Emilio Antonio Álvarez Fachado
07/06/2010 | Administración LocalMunicipal
A Coruña
Tesourería. Departamento de Recadación
Edicto de citación para a notificación de dilixencia de embargo de vehículos

Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos debedores que se relacionan ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente escrito e de conformidade co que dispón a dita norma, cítaselles para ser notificados, mediante comparecencia, durante o prazo e no lugar que logo se dirá, da DILIXENCIA DE EMBARGO DE VEHÍCULOS SEN APREHENSIÓN NIN COMPARECENCIA DO DEBEDOR OU O SEU REPRESENTANTE, ditada no curso dos expedientes administrativos de prema que lles afectan, incoados por esta Recaudación. A comparecencia para recibir a notificación aludida haberá de producirse no prazo de QUINCE DÍAS NATURAIS, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas en r/ Franja, 20-22 baixo, de luns a venres, en horario de 8 a 14 horas. A Coruña, 22 de febreiro do 2010 O Xefe do Departamento de Recadación Asdo.: Emilio Antonio Álvarez Fachado
07/06/2010 | Administración LocalMunicipal
Muros
Licenza de actividade dunha oficina

Neste Concello estase tramitando a solicitude de licenza da seguinte actividade: Solicitante: Da. Marina Vigo Formoso. Actividade: Oficina. Situación: Rúa da Esperanza, nº 4, na vila de Muros O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 28 de maio de 2010 O CONCELLEIRO DE URBANISMO Asd./ José Antonio Siaba Cernadas
07/06/2010 | Administración LocalMunicipal
A Pobra do Caramiñal
Adxudicación provisional de contrato de obras en xardíns

ANUNCIO Adxudicación provisional do contrato da execución do proxecto de obra denominado “REHABILITACIÓN JARDINES VALLE-INCLÁN”, financiadas con cargo ao Plan de cooperación cos concellos (PCC 2008-2011). Por resolución da Alcaldía de data 1 de xuño de 2010 acordouse adxudicar provisionalmente o contrato administrativo da execución do proxecto denominado “REHABILITACIÓN JARDINES VALLE-INCLÁN” á empresa OYS NOROESTE S. L., polo importe de 129.650,00 euros (111.767,24 euros sen IVE). O que se publica en cumprimento do disposto no artigo 135 da Lei 30/2007, de 30 de outubro, de contratos do sector público. A Pobra do Caramiñal, a 1 de xuño de 2010. O primeiro tenente de alcalde Ricardo M. Lago Simil
07/06/2010 | Administración LocalMunicipal
Boiro
Cédula do 26.5.2010 pola que se notifica a resolución do recurso de reposición contra a resolución do 18.12.2009, do Exp. sancionador por infracción normas circulación 1046/09, devolta polo Servizo de Correos por resultar destinatario descoñecido

Esta Alcaldía ditou, o 18 de febreiro de 2010, a resolución pola que se desestima o recurso potestativo de reposición interposto por D. Jose Octavio Yuchen Boixet Parise, con DNI XXXXXXXXX, contra a resolución do 18 de decembro de 2009, no expediente sancionador por infracción das normas de circulación n.º 1046/09, polo que se lle impón unha multa por importe de 150 euros pola comisión dunha infracción prevista no artigo 3.1 do Regulamento xeral de circulación. Ao non poderse realizar a notificación persoal desta resolución, mediante esta cédula, e ao amparo do disposto no artigo 59.5º da Lei 30/1992, de réxime xurídico das administracións públicas e do procedemento administrativo común (LPAC), notifícaselle ao interesado a devandita resolución. Tendo en conta que, en atención ao previsto no artigo 61 da LPAC, o acto non se publica na súa integridade, fáiselle saber ao interesado que o texto íntegro da resolución que se notifica se encontra ao seu dispor no departamento de sancións deste Concello. Contra esta resolución, que pon fin á vía administrativa, o interesado poderá interpoñer un recurso contencioso-administrativo, ante o xulgado do contencioso-administrativo competente, de acordo cos criterios de competencia territorial fixados no artigo 14 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados a partir do día seguinte ao da publicación desta cédula. A multa imposta deberá satisfacerse ingresando o seu importe en Caixa Galicia no número de conta 2091-0308-05-3110000117 ou ben mediante xiro postal, debendo en todo caso consignar en que concepto se realiza e o número do expediente sancionador. De acordo co disposto no artigo 84.1 da Lei sobre tráfico, circulación de vehículos a motor e seguridade vial, RDL 339/1990, do 2 de marzo, o pago da sanción imposta efectuarase dentro dos quince días hábiles seguintes ao da publicación desta cédula. Transcorrido o dito prazo sen realizar o ingreso correspondente, procederase ao seu cobro por vía de constrinximento, coa recarga do 20% do importe da débeda non ingresada así como o dos xuros de demora correspondentes a ésta. Esta recarga será do 10% cando a débeda se pague antes de que se notifique a providencia de constrinximento e non se esixirán os xuros de demora (artigo 127 da Lei xeral tributaria). Para que conste e lle sirva de notificación ao citado interesado en cumprimento do disposto no artigo 59.5º da citada LPAC, expido e asino esta cédula. Boiro, 26 de maio de 2010 O alcalde Xosé Deira Triñanes
07/06/2010 | Administración LocalMunicipal
Cee
Adxudicación provisional subministro rede inalámbrica de banda ancha para diversas zonas rurais no Concello de Cee

A Xunta de Goberno Local do Concello de Cee, na sesión extraordinaria realizada o día 27 de maio de 2010, acordou adxudicar provisionalmente o contrato do subministro de INSTALACIÓN DE REDE INALÁMBRICA DE BANDA ANCHA PARA DIVERSAS ZONAS RURAIS NO CONCELLO DE CEE a favor da empresa NEXTIRAONE ESPAÑA, S. L. con CIF B82761933, polo prezo de 171.842,93 € (importe sen IVE) + 27.494,86 € (IVE), o que fai un importe total de 199.337,79 euros, cun prazo de execución de 2 meses. O dito anuncio faise público en aplicación do establecido da Lei de contratos do sector público, e no Real decreto Lei 13/2009, de 26 de outubro, polo que se crea o Fondo Estatal para o emprego e a sostenibilidade local durante o prazo de dez días hábiles, contados a partir do seguinte ao da publicación deste anuncio no BOP. Durante o prazo de exposición pública do anuncio, deberá presentar nestas dependencias municipais a seguinte documentación: • Constitución da garantía definitiva equivalente ao 5% do importe da adxudicación do contrato. (excluido o Imposto sobre o Valor Engadido -IVE). Cee, 28 de maio de 2010. O ALCALDE, Ramón Vigo Sambade.
07/06/2010 | Administración LocalMunicipal
Ames
Citación para notificación de providencias de constrinximento

ANUNCIO Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003 de 17 de decembro, xeral tributaria, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña comparezan os interesados ou os seus representantes debidamente acreditados nesta Oficina Recadadora, sita na: Rúa Entrerrios 6, Bx Bertamiráns Ames, Tfno.981 88 49 19, e-mail: ames@canaltributos. com, co fin de ser notificados do texto íntegro do acto. Transcorrido dito prazo sen comparecer, a notificación entenderase producida a tódolos efectos legais dende o día seguinte ó do vencemento do prazo sinalado para comparecer. Procedemento que motiva a notificación: requirimento de pago. Concepto: Citación para notificación por comparecencia. En Ames, a 12 de mayo de 2010 O TESOUREIRO Asdo. - Santiago González Prado
07/06/2010 | Administración LocalMunicipal
Ribeira
Decreto de Alcaldía remisión expediente xulgado procedemento abreviado 91/2010

Ref: secret. xer./téc. admón. xer./ m. s. r. Visto o escrito remitido polo XULGADO DO CONTENCIOSO ADMINISTRATIVO N1 1 DE SANTIAGO DE COMPOSTELA, de data 30/03/2010, rexistrado de entrada co nº 4.694 de data 06/04/2010, dictado no Procedemento Abreviado n1 194/2010, en relación ao recurso contencioso administrativo interposto por REALE SEGUROS GENERALES S. A. contra o rexeitamento presunto por silencio administrativo do Concello de Riveira, ao non atender a reclamación de responsabilidade patrimonial formulada por REALE SEGUROS GENERALES S. A. na contía de 2.785,80 euros por danos e perdas sofridos o 28/01/2009 na Confitería Fina, sita la planta baixa e soto do edificio núm.17 da Avda do Malecón de Riveira, como consecuencia do funcionamento anormal dos servizos públicos (Expte nº 18/2009 RP). Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 11.- Designar: * Avogado: Moise Liberos Bokhari * Procurador: Cristobal Luis Rozano Idriss e Jorge Oscar Leydi Corsa Alvargonzalez. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2º.- De conformidade co artigo 49.1º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día DEZANOVE DE XULLO DE DOUS MIL DEZ, ás 9:10 horas na Planta 2ª Sala A, do edificio dos Xulgados, sito na RúaViena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 19 de maio de 2010 O ALCALDE A SECRETARIA XERAL, Asdo./José Luis Torres Colomer Dou fe, Asdo./ Cristina Alonso Losada Departamento de secretaría xeral e servizos xerais/técnico de adminstración xeral María Siera Ríos
07/06/2010 | Administración LocalMunicipal
Vedra
Secretaría-Intervención
Expediente de baixa de oficio no padrón municipal de habitantes

ANUNCIO Por esta Alcaldía dictouse, con data 28 de abril de 2010, resolución pola que se ordena, de acordo co disposto no art.72 do Regulamento de poboación e demarcación territorial das entidades locais, incoar expediente de baixa de oficio no padrón de habitantes das persoas que de seguido se indican, polo incumprimento da lexislación vixente, ó figurar empadroados incumprindo os requisitos establecidos no art.54 do Regulamento citado: JOSE MAXIMINO SANFELIX DI PIETRO CARLOS AMABLE ANGELICA CARMEN DASCA LOOSE (DNI núm.44.826.235-V) Non sendo posible practicar a notificación no domicilio dos interesados, e de acordo co establecido no artigo 59 da Lei 30/1992, advírteselle por medio deste anuncio que poderán examinar o expediente de baixa de oficio na Secretaría municipal, e así memo formular perante esta Alcaldía as alegacións pertinentes no prazo de dez días contados dende o seguinte á publicación do presente anuncio no BOP. De non presentar alegación no citado prazo e unha vez recibido o informe favorable do Consello de Empadroamento procederase á baixa das inscricións padroais. Vedra, 31 de maio de 2010. O ALCALDE Asdo. Odón C. Cobas García
07/06/2010 | Administración LocalMunicipal
Narón
Secretaría
Listaxe provisional de admitidos/excluidos para 1 posto de xefe de Negociado de Estatistica e designación da comisión que valorará o posto

Unha vez finalizado o prazo de presentación de instancias para tomar parte no concurso de méritos, para a provisión en propiedade de 1 posto de traballo de persoal funcionario do Concello de Narón, Xefe de Negociado de Estatística, correspondente á convocatoria específica publicada no BOP nº. 74 do 22-04-2010, esta Alcaldía en virtude das facultades conferidas pola lexislación vixente: RESOLVE: PRIMEIRO.- Aproba-la seguinte lista provisional de aspirantes admitidos/as e excluídos/as para a provisión de 1 posto de traballo de Xefe Negociado de Estatística. Excluídos/as: ninguén SEGUNDO- Outorgar un prazo de 10 días, para os efectos de reclamacións, contados a partir do seguinte á inserción desta resolución no BOP. De non presentarse reclamacions se considerárá elevada a lista a definitiva. TERCEIRO.- Proceder á designación nominal dos membros, titulares e suplentes da comisión de valoración que xulgará o posto de traballo de Xefe de Negociado de Estatística, que serán os seguintes: CUARTO.- A comisión de valoracion constituirase o día 29 de xuño do ano que está a correr, ás 9,30 horas, no terceiro andar da Casa do Concello de Narón. Narón, 01 de xuño de 2010 O ALCALDE-PRESIDENTE Ante min. Asdo. JOSÉ M. BLANCO SUÁREZ (Dou fe da identidade do asinante) O SECRETARIO XERAL Asdo. ALFONSO DE PRADO FERNÁNDEZ-CANTELI
07/06/2010 | Administración LocalMunicipal
Muxía
Padrón auga, lixo, sumidoiro e punto limpo (1.º trimestre 2010)

O Alcalde, mediante resolución de data 28 de maio de 2010, aprobou o Padrón de auga, lixo, sumidoiro e punto limpo correspondente ó 1º trimestre do 2010. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-adminsitrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo e xuros de demora que procedan, de acordo co previsto no artigo 28 da Lei Xeral Tributaria Muxía, 28 de maio de 2010. O alcalde Félix Porto Serantes
07/06/2010 | Administración LocalMunicipal
Ames
Notificación por comparecencia de requirimento de bens para o embargo

De conformidade co disposto no artigo 112 da Lei 58/2003, de 17 de decembro, Xeral Tributaria e artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, “Boletín Oficial do Estado” 285, de 27 de novembro de 1992 (redacción Lei 4/1999, de 13 de xaneiro, “B. O. E.” do 14, e Lei 24/2001, de 27 de decembro, “B. O. E.” do 31), e non sendo posible notifica-lo requirimento de bens para o embargo no procedemento recadatorio por causas non imputables a esta Administración Local, cítase ós seguintes debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, nas Oficinas de Recadación do Concello de Ames, sitas en: rúa Entrerríos 6, baixo, Bertamiráns e rúa de Abaixo 10, Milladoiro en horario de 08:30 a 14:00 horas de luns a venres, e de luns a xoves de 16:30 a 18:30 horas en Bertamiráns (Teléfono 981 88 49 19, Fax 981 89 16 92 e mail: ames@canaltributos. com) Transcorrido o citado prazo sen comparecer, a notificación entenderase producida a tódolos efectos legais desde o día seguinte o do vencemento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, a 12 de maio de 2010. O alcalde Asdo.: Carlos A. Fernández Castro.
07/06/2010 | Administración LocalMunicipal
Narón
Secretaría
Listaxe provisional de admitidos/excluidos para 1 posto de xefe Negocido de Secretaria e desginación da comisión que valorará o posto

Unha vez finalizado o prazo de presentación de instancias para tomar parte no concurso de méritos, para a provisión en propiedade de 1 posto de traballo de persoal funcionario do Concello de Narón, Xefe de Negociado de Secretaría, correspondente á convocatoria específica publicada no BOP nº. 74 do 22-04-2010, esta Alcaldía en virtude das facultades conferidas pola lexislación vixente: RESOLVE: PRIMEIRO.- Aproba-la seguinte lista provisional de aspirantes admitidos/as e excluídos/as para a provisión de 1 posto de traballo de Xefe Negociado de Secretaría. SEGUNDO- Outorgar un prazo de 10 días, para os efectos de reclamacións, contados a partir do seguinte á inserción desta resolución no BOP. De non presentarse reclamacions se considerárá elevada a lista a definitiva. TERCEIRO.- Proceder á designación nominal dos membros, titulares e suplentes da comisión de valoración que xulgará o posto de traballo de Xefe de Negociado de Secretaría, que serán os seguintes: CUARTO.- A comisión de valoracion constituirase o día 28 de xuño do ano que está a correr, ás 9,30 horas, no terceiro andar da Casa do Concello de Narón. Narón, 01 de xuño de 2010 O ALCALDE-PRESIDENTE Ante min. Asdo. JOSÉ M. BLANCO SUÁREZ (Dou fe da identidade do asinante) O SECRETARIO XERAL Asdo. ALFONSO DE PRADO FERNÁNDEZ-CANTELI